பொறுமையெல்லாம் இழக்கும் கட்டத்தை அடைந்து விட்ட போதிலும், கலீல் கிப்ரான் அதை அடக்கிக் கொண்டு, “ஏனப்பா முனங்குகிறாய்?” என்று கேட்டார். அதற்குப் பணியாள், “அந்தக் காலம் போலவா இப்போது இருக்கிறது! வரவர யாரும் சன்மானமே சரியாகக் கொடுப்பதில்லை! கஞ்சத்தனத்தைக் கடைபிடிக்க ஆரம்பித்து விட்டார்கள்! கொஞ்சம் தாராளமாகக் கொடுத்தால் குடியா முழுகிப் போய்விடும்?” என்று கூறியவாறே வெந்நீர் விளாவினான்.